بلاروس جمهوررئیسی الکساندر لوکاشینکو, پایتخت منسک ده بیرگن ببیاناتیده ینگی اساسی قانون طلب لری نی بهالنتیردی.
ینگی اساسی قانون نینگ رفراندوم بیلن قبول قیلینه دیگن لیگی نی بیلدیرگن لوکاشینکو, اوپوزسیون نینگ هم قبول قیله دیگن ینگی بیر اساسی قانون نینگ ضروری ایکن لیگی نی معلوم قیلدی.
لوکاشینکو, "رفراندوم بیلن قبول قیلینیشی کیره ک. زیرا آلدینگی اساسی قانون اوچون هم شونده ی قیلینگن ایدی.  خواهله سنگیز ینگی اساسی قانون گه کوره جمهوررئیسلیک, پارلمان و محلی سیلاو لر بولیب اوتسین" دییه قید ایتدی.
لوکاشینکو, آلدین بیرگن بیاناتیده ایسه, هیچ کیمسه نینگ باسیم بیلن سیلاو لرنینگ قیته باشدن بولیب اوتیشی نی طلب ایتمس لیگی کیره ک ایکن لیگی نی بیلدیرگن ایدی.
اوتگن هفته ده بولیب اوتگن سیلاو لر نتیجه سیده لوکاشینکو نینگ قیته باشدن جمهوررئیس ایتیب سیلنگن لیگی نینگ اعلان ایتیلیشی آرتیدن اولکه ده ناراضی چیلیک نمایش لری باشله گن ایدی.
اوپوزسیون سیلاولر ده قلابلیک بولگن لیگی نی بیلدیریب, سیلاو لرنینگ قیته باشدن بولیب اوتیشی نی طلب ایتگن ایدی.
بلاروس سیلاو کمیسیونی, لوکاشینکو نینگ 80,1  فایز و رقیبی سویتلانا تیخانوفسکایا نینگ ایسه 10,12 فایز رای آلگن لیگی نی بیلدیرگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
